altay_sooktor
ЭР УЛУСТЫҤ ЈӰРӰМИ.
 
 Эжери јок куш чылап,
 Энем тымык отурат.
 Эки кӧзи бозорып,
 Эҥир сайын санаркайт.
 
 Эр улустыҥ јӱрӱмин
 Эртенгизин кем билер?
 Эҥирдеги јылдыстый
 Јарыдарын кем билер?
 
 Јӱрӱм дезе јылдыстый,
 Кенетийин ӧч калар.
 Бӱгӱн јылдыс ӧч калза,
 Эртен чыгар ӧскӧзи!
 
 Эр улустыҥ јӱрӱмин
 Эртенгизин кем билер?
 Эҥирдеги јылдыстый
 Јарыдарын кем айдар?
 
 Ӧскӧ јылдыс чыгала,
 Ӧскӧ јолдор јарыдар.
 Кижини кижи,
 Ӱйени ӱйе солыр!
 
 Эр улустыҥ јӱрӱмин
 Эртенгизин кем билер?
 Эҥирдеги јылдыстый
 Јарыдарын кем билер?
Кара Маймановтын кожонын Эркин Бидинов бичиген Кокору 1урттан.
сӧстӧрин ол кижи бичиген бе?
[id63931953|Солтой], а сӧстӧр кемнин? Буучай Бурмалов эмес пе?
[id63931953|Солтой], эйе
Ӧскӧ јылдыс чыгала,
Ӧскӧ јолдор јарыдар.
Кижини кижи,
Ӱйени ӱйе солыр!
мен сурагам улустаҥ, Бурмаловтыҥ бичигинеҥ кӧргӧм- јарты јок. Кара Майманов болбой дежет. Чокым кем де билбес.